**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO IŠNUOMOJIMO VIEŠOJO KONKURSO BŪDU**

2021 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 3, 8, 9 punktais, atsižvelgdama į Molėtų rajono savivaldybės administracijos direktoriaus 2021 m. rugsėjo 21 d. įsakymą Nr. B6-1063 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba n u s p r e n d ž i a:

Išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausantį ir Savivaldybės veiklai nenaudojamą turtą:

1. 24,95 kv. m ploto patalpas (iš jų: 19,10 kv. m ploto patalpa plane pažymėta 1-15 ir 5,85 kv. m bendro naudojimo patalpos plane pažymėtos 1-12, 1-2; visų bendro naudojimo patalpų plotas 21,38 kv. m) parduotuvės pastate (inventorinis Nr. 111068; registro Nr. 90/20537; unikalus Nr. 6294-8000-5017; plane pažymėta 1E1p; bendras plotas 221,92 kv. m), esančiame Molėtų r. sav., Molėtų m., Vilniaus g. 48, kirpyklų ir kitų grožio salonų veiklai. Patalpų įsigijimo vertė 588,07 Eur, likutinė vertė 2021 m. rugsėjo 1 d. 292,16 Eur. Pradinė nuomos kaina 1,10 Eur per mėnesį už 1 kv. m.
2. 26,34 kv. m ploto patalpas (iš jų: 18,49 kv. m ploto patalpa plane pažymėta 2-5 ir 7,85 kv. m bendro naudojimo patalpos plane pažymėtos 1-1, 1-2, 1-16, 2-1; visų bendro naudojimo patalpų plotas 68,43 kv. m) administraciniame pastate (inventorinis Nr. 181001; registro Nr. 44/137352; unikalus Nr. 6297-7000-3018; plane pažymėta 1B2p; bendras plotas 352,18 kv. m), esančiame Molėtų r. sav., Molėtų m., S. Dariaus ir S. Girėno g. 4, verstis administracine arba prekybos ir paslaugų veikla. Patalpų įsigijimo vertė 3423,15 Eur, likutinė vertė 2021 m. rugsėjo 1 d. 1164,23Eur. Pradinė nuomos kaina 0,74 Eur per mėnesį už 1 kv. m.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras